KLASA: 112-01/24-02/17

URBROJ: 238-27-159-02-01/11-24-1

Samobor, 01.07.2024. godine.

**JAVNI NATJEČAJ ZA ZAPOŠLJAVANJE**

**Specijalist za pravne poslove (m/ž)**

**(1 izvršitelj/ica)**

**Opis poslova:**

* pruža pravnu podršku i daje pravna mišljenja svim organizacijskim jedinicama i Upravi društva u provođenju zakona i drugih podzakonskih akata te u pravnim pitanjima iz svakodnevnog poslovanja
* zastupa društvo i pruža stručnu pomoć pri zastupanju društva pred sudovima te drugim državnim i upravnim tijelima, trgovačkim društvima i ustanovama
* prati izmjene i dopune propisa u Republici Hrvatskoj koji se odnose na poslovanje društva
* izrađuje opće akte i usklađuje postojeće s izmjenama i dopunama propisa u Republici Hrvatskoj i potrebama društva
* izrađuje pravilnike, odluke, naputke, izjave i punomoći
* sudjeluje u izradi dokumentacije za poslove prodaje i nabave te projektne dokumentacije
* sudjeluje u postupku javne nabave
* sudjeluje u radu odbora, timova i slično
* pruža pravnu pomoć u provođenju Uredbe o zaštiti osobnih podataka (GDPR)
* izrađuje ugovore o radu i drugu dokumentaciju kojom se reguliraju radno-pravni odnosi
* priprema tužbene zahtjeve i prijedloge za ovrhe te pokreće i vodi postupke na temelju istih
* izrađuje i kontrolira pravnu valjanost svih vrsta pravne dokumentacije (ugovora, sporazuma, nagodbi, rješenja, odluka i slično) vezane uz poslovanje društva
* sudjeluje u provođenju javnih nadmetanja radi odabira izvođača radova
* sudjeluje u postupku javnih nadmetanja za prikupljanje ponuda te u odabiru najpovoljnijeg ponuditelja..

**Uvjeti (potrebna znanja i kvalifikacije) koje kandidati moraju zadovoljiti za navedeno radno mjesto su**:

* VSS/300 ETCS – pravni fakultet
* Položen pravosudni ispit
* 3 godine radnog iskustva na istim ili sličnim poslovima

**Dodatna znanja i vještine:**

* Aktivno poznavanje i korištenje informatičkih sustava za e-Komunikaciju i

e-Ovrhe

* MS Windows, napredni MS Office
* Napredne komunikacijske vještine
* Samostalnost u rješavanju problema
* Samoinicijativnost i usmjerenost na rezultate
* Sposobnost donošenja odluka

**Način i rokovi podnošenja prijave:**

Rok za dostavu prijava je **31.7.2024. godine**.

U pisanoj prijavi na javni natječaj navode se podaci podnositelja prijave (ime i prezime, adresa prebivališta, broj telefona/mobitela i adresa e-pošte) isključivo za potrebe ovog postupka. Uz pisanu prijavu obvezno se prilažu sljedeći dokazi o ispunjavanju uvjeta:

* Životopis s opisom dosadašnjeg rada
* Zamolba
* Dokaz o potrebnoj stručnoj spremi
* Dokaz o položenom pravosudnom ispitu
* Dokaz o radnom iskustvu (elektronički zapis o radnom stažu Hrvatskog zavoda za mirovinsko osiguranje)

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <https://www.komunalac-samobor.hr/komunalac/zastita-osobnih-podataka-c388>

Prijave na javni natječaj s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni natječaj za zapošljavanje“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „SPECIJALIST ZA PRAVNE POSLOVE“

Komunalac d.o.o. zadržava pravo poništenja natječaja, u cijelosti i/ili u dijelu te ne prihvatiti ni jednu dostavljenu prijavu.

Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Renato Raguž, dipl. ing. stroj.